Αχλάδια ψητά με σοκολάτα, εύκολα και light!
Ένα ελαφρύ επιδόρπιο, ό,τι πρέπει για όσους προσέχουν την διατροφή τους. Μπορούμε να παραλείψουμε το παγωτό στο σερβίρισμα, αν θέλουμε να αποφύγουμε τα λιπαρά και την πολλή ζάχαρη.
4 μικρά, ώριμα αχλάδια, 4 τετραγωνάκια των 5 γρ. (συνολικά 20 γρ.) σοκολάτα γάλακτος, 2 μπισκότα κανέλας ή τζίντζερ, τριμμένα, 4 μικρές μπάλες παγωτού light
Για να φτιάξουμε τα αχλάδια ψητά με σοκολάτα, ξεκινάμε προθερμαίνοντας τον φούρνο στους 200°C.Πλένουμε και σκουπίζουμε τα αχλάδια. Τα κόβουμε στη μέση (από το κοτσάνι προς την ουρά) και με ένα κουτάλι αφαιρούμε την «καρδιά» τους με τα κουκούτσια δημιουργώντας μια κοιλότητα. Γεμίζουμε κάθε κοιλότητα με 5 γρ. σοκολάτας (1 τετραγωνάκι).Μοιράζουμε από πάνω τα τριμμένα μπισκότα.Ψήνουμε τα αχλάδια μέχρι να μαλακώσουν, περίπου 20 λεπτά.Σερβίρουμε δύο κομμάτια αχλαδιού σε κάθε μερίδα, με μία μικρή μπάλα παγωτού.
Αχλάδι,Σοκολάτα,Light